**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. február 23-án tartandó rendes képviselő-testületi ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosítása**

Melléklet: -

Az előterjesztés előadója: Dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/………………./2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.24. pont |
| Szociális és Humán Bizottság | Szmsz 3. melléklet 2.8. pont |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2023. február 14.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosítása**

**Tisztelt Képviselő-testület!**

Tiszavasvári Város Önkormányzata Képviselő-testületének 6/2022. (II.25.) önkormányzati rendeletének módosítása vált szükségessé az alábbiak miatt:

A Szabolcs-Szatmár-Bereg Vármegyei Kormányhivatal a temetőrendelet felülvizsgálata kapcsán felhívta a figyelmet a temetőrendelet és a képviselő-testület szmsz-e közötti ellentmondásra. A temetőrendeletben foglaltak szerint a temető nyitva tartását az üzemeltető a polgármester jóváhagyásával határozza meg. A szmsz 2. melléklete, amely a képviselő-testület által a polgármesterre átruházott hatásköröket tartalmazza, nem tartalmaz a temető nyitvatartásának jóváhagyására vonatkozó hatáskört, emiatt a temetőrendelet és az szmsz közötti összhang megteremtése szükséges.

Fentiek miatt az szmsz 2. melléklete kiegészül az alábbi ponttal:

„19. Jóváhagyja a városi köztemető nyitvatartási rendjét.”

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági hatása.

**Környezeti és egészségi következményei**: A rendelet-tervezetnek nincs környezeti és egészségi hatása.

**Adminisztratív terheket befolyásoló hatásai**: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület kötelezettsége a szervezeti és működési szabályzatának megalkotása, szüksége szerinti felülvizsgálata. A Szabolcs-Szatmár-Bereg Vármegyei Kormányhivatal a temetőrendelet felülvizsgálata kapcsán felhívta a figyelmet a temetőrendelet és a képviselő-testület szmsz-e közötti ellentmondásra. A temetőrendeletben foglaltak szerint a temető nyitva tartását az üzemeltető a polgármester jóváhagyásával határozza meg. A szmsz 2. melléklete, amely a képviselő-testület által a polgármesterre átruházott hatásköröket tartalmazza, nem tartalmaz a temető nyitvatartásának jóváhagyására vonatkozó hatáskört, emiatt a temetőrendelet és az szmsz közötti összhang megteremtése vált szükségessé.

**A jogalkotás elmaradásának várható következményei:** A Kormányhivatal törvényességi jelzéssel élhet.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2023. február 14.

**Dr. Kórik Zsuzsanna**

**jegyző**

**Tiszavasvári Város Önkormányzata Képviselő-testületének .../2023. (II. 24.) önkormányzati rendelete**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 3. melléklet 2.8. pontja által biztosított véleményezési jogkörében eljáró Szociális és Humán Bizottság véleményének kikérésével, valamint Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.24. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével - a következőket rendeli el:

**1. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet bevezető része helyébe a következő rendelkezés lép:

„Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 3. melléklet 2.8. pontja által biztosított véleményezési jogkörében eljáró Szociális és Humán Bizottság véleményének kikérésével, valamint Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.24. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével - a következőket rendeli el:”

**2. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete az 1. melléklet szerint módosul.

**3.§**

Ez a rendelet 2023. március 1-jén lép hatályba.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2023. február 24.**

**Dr. Kórik Zsuzsanna**

**jegyző**

*1. melléklet a .../2023. (II. 24.) önkormányzati rendelethez*

1. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 19. ponttal egészül ki:

„19. Jóváhagyja a városi köztemető nyitvatartási rendjét

Általános indokolás

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 6/2022. (II.25) önkormányzati rendeletével megalkotta szervezeti és működési szabályzatát, melynek módosítása vált szükségessé.

Részletes indokolás

**Az 1. §-hoz és a 2. §-hoz**

A Szabolcs-Szatmár-Bereg Vármegyei Kormányhivatal a temetőrendelet felülvizsgálata kapcsán felhívta a figyelmet a temetőrendelet és a képviselő-testület szmsz-e közötti ellentmondásra. A temetőrendeletben foglaltak szerint a temető nyitva tartását az üzemeltető a polgármester jóváhagyásával határozza meg. A szmsz 2. melléklete, amely a képviselő-testület által a polgármesterre átruházott hatásköröket tartalmazza, nem tartalmaz a temető nyitvatartásának jóváhagyására vonatkozó hatáskört, emiatt a temetőrendelet és az szmsz közötti összhang megteremtése szükséges.

Fentiek miatt az szmsz 2. melléklete kiegészül az alábbi ponttal:

„19. Jóváhagyja a városi köztemető nyitvatartási rendjét.”